
Predgovor. 

Kao što je Isus kazao Marti: „Marto, Marto, 
Šta se mučiš? Jedno je samo potrebito!", tako bih 
se i ja usudio reći uvodeći te u ovu malu knji¬ 
žicu o savršenom pokajanju: Moj prijatelju, šta se 
mučiš? Ti si nesrećom učinio smrtan grieh, ti si 
u pogibelji, da ti duša na vieke propadne, pa se 
bojiš, pa dršćeš, pa te muči tvoja savjest, pa si 
žalostan, pa si izgubio sve svoje zasluge. Da, to 
je strašan gubitak, to je strahovito stanje! Ali gle, 
prijatelju, samo je jedno potrebito: da se savršeno 
pokaješ. Samo to u nekoliko časova, pa je pao 
s tvoga srdca nesmiljeni kamen, milosrdje je božje 
veselo zatvorilo paklena vrata, koja ti je smrtni 
grieh bio širom otvorio, blaga je božja ruka jednim 
mahom skinula s tvoga čela neprijateljski znak i 
otrla svu žalost i tugu — i mjesto mrka Sudčeva 
pogleda i osvetne desnice, opet gledaš Otčinsko 
oko i kako nad tobom stoji Njegova ruka, al ne 
da udari, već da miluje i brani. 



Nu ja ti ne mogu, moj prijatelju, ovako kratko 
da reknem sve, što treba o savršenom pokajanju, 
nego te molim, da lagano i pozorno pročitaš ovu 
knjižicu, pa ćeš onda vidjeti, kako možeš na jednu 
stranu staviti duševno spasenje, a na drugu sa¬ 
vršeno pokajanje, pa će biti jednaka težina i 
jednomu i drugomu. 

Još te jedno molim: proširi ovu knjižicu i 
medju ostalim kršćanima, ne bi li svakomu bila 
na spasenje. Osim toga ti spominjem, ako bude 
na knjižici kakove dobiti, da je odredjena za dobru 
stvar, za koju bi ti rado žrtvovao i više, a možda 
već i žrtvuješ. 


Prevoditelj. 



Dragi čitatelja! Ti otvaraš ovu malu knjižicu, 
da unutra vidiš, sta li ti to izvana hvale, da je 
zlatan nebeski ključ. Pa ti se ovo možda čini i 
sumnjivo; može biti, da vas je vaš župnik već 
koji put u nedjelju pri kršćanskom nauku opo¬ 
menuo, da se čuvate praznovjernih listića i sva¬ 
kakvih čudesnih knjižica, kojim je sad ime „Ne¬ 
beski ključ", sad „knjiga čudesa", sad „San Ma¬ 
rijin", i svakojake take rdjave robe. 

„Nu ako je", misliš ti, „ako je u ovoj knji¬ 
žici prava istina, onda bi to bilo dobro; baš bi 
mi trebalo, da imam kakav nebeski ključ. Pa mi 
pisac još veli, da sve zlatom blista, biva da je 
dragocjen ; e, ako pristaje i ako nije od varava 
zlata, onda mi je dobro došao." 

Nije, moj dragi prijatelju, dobar je to ključ, 
prav i valjan i posao ti je s njime lak; to je sa¬ 
vršeno kajanje; ono će ti, ako samo hoćeš, 
svaki dan i svaki čas otvoriti nebo, ako ti ga je 
zakovao i zaključao pakleni čavao smrtna grieha. 





— 6 - 


Pače se može dogoditi na koncu tvoga života, pa 
kod tebe nema svećenika, toga ključonoše božan¬ 
skoga milosrdja, on ti ne može da dodje; onda 
ti je zadnji nebeski ključ samo i jedino savršeno 
pokajanje; njime još možeš s pomoću božjom 
otvoriti nebo, ako si se u životu tomu naučio i 
u tomu uvježbao. 

Ti dakle već vidiš, da je to znamenita stvar, 
vrlo znamenita, koja ti se hvali u ovoj knjižici; 
jer sigurno ima radi savršenog pokajanja mnogo 
duša u nebu, koje bi se bez njega izgubile. Stoga 
ono reče učeni i pobožni kardinal Franzelin: „Kad 
bih mogao kao propovjednik poći po svietu, ne 
bih ni o čemu više propoviedao, nego o savrše¬ 
nom pokajanju!" 

A kako je to meni na pamet došlo, da napi¬ 
šem ovu knjižicu i da tako „prodjem svietom kao 
propovjednik savršenoga pokajanja", to ćeš naći 
na str. 25. Bila ti na pomoć Ijubezljiva i milo¬ 
srdna božja milost, pa da ovo dobro razumiješ, i, 
što je poglavito, da po ovome radiš! 

Sad ću u ime božje početi. 

1 

Šta je savršeno pokajanje? 

Pokajanje je „duševna bol i mržnja na uči¬ 
njene griehe. u S tim je spojena odluka, „osbiljna 
volja, da ćeš svoj život poboljšati i da nećeš više 
griešiti." 

Dobro pokajanje mora biti nutarnje, u duši, 
a ne valja, ako se ništa ne misli, već se samo 
ustnicama govori. — Nije potreba, da se to nu¬ 
tarnje kajanje kakogod očituje i izvana, recimo 
uzdisanjem, suzama; to može biti doduše nekakav 
znak, da se čovjek kaje, ali u tome ne stoji ka¬ 
janje. Pravo je kajanje u duši, u volji, kad se ona 
osbiljno okrene od grieha, pa se obrne k Bogu. 

Nadalje mora pokajanje biti obćenito, t. j. 
mora obuhvatati sve griehe, koje je čovjek učinio, 
barem sve težke griehe, mora se kajati za sve 
smrtne griehe. 

Napokon mora pokajanje biti vrhunaravno, 
a ne samo naravno, jer onda ništa ne valja. Naj¬ 
prije mora pokajanje, kao i svako dobro, doći 
od Boga, od božje milosti, i božjom milošću 
obuzeti dušu. Nu nemoj se zato plašiti, jer će ti 
Bog sigurno dati milosti, koliko treba, samo ako 
ga molio, samo, ako imaš dobru volju, ako se 
kaješ s pravoga, vrhunaravnoga razloga. Ako se 
kaješ s koga naravnoga razloga, samo od pamet- 
nosti, recimo, jer si sebi naudio, osramotio se, 
obolio i t. d., onda ti može pokajanje lako biti 
samo naravno i nevaljalo; a ako je razlog, zašto 
se ti kaješ, kakova vjerska nauka, n. pr. pakao, 
čistilište, nebo, Bog i t. d., onda ti je kajanje pravo, 
vrhunaravno. 

Ovo pravo, vrhunaravno pokajanje može opet 
biti dvostruko, naime: savršeno i nesavršeno — 

a tako smo evo došli, baš mi je drago, do dra¬ 
goga savršenoga pokajanja. 

Što je savršeno pokajanje ? Savršeno je poka¬ 
janje, da kratko kažem, pokajanje od ljubavi na¬ 
prama Bogu, a nesavršeno je pokajanje pokajanje 
od straha pred Bogom. 

Pokajanje je savršeno, ako dodje od savršene 
ljubavi prema Bogu. Naša je ljubav prema Bogu 
savršena, kad Boga ljubimo, jer je u sebi bez- 
krajno savršen, Bog je dobar (dobrohotna ljubav), 
pa je svoju ljubav i dobrotu tako očito pokazao 
(zahvalna ljubav). Naša je ljubav prema Bogu 
nesavršena, ako Boga zato ljubimo, jer se od nje 
nadamo čemu dobru. Pri toj nesavršenoj ljubavi 
mislimo poglavito na dobročiniteljev dar, a pri 
savršenoj na dobročiniteljevu dobrotu; pri nesavr¬ 
šenoj je ljubavi više dar ono, što mi ljubimo, a 
pri savršenoj je ljubavi darovatelj, kojega ne lju¬ 
bimo toliko radi njegova dara, koliko radi nje¬ 
gove ljubavi i dobrote, koja se očituje u daru. 

Kakva je ljubav, onako je i kajanje. Po tom 
je pokajanje savršeno, kad se za griehe kajemo 
od savršene ljubavi prema Bogu, od dobrohotne 
ljubavi ili zahvalnosti. Pokajanje je nesavršeno, 
kad se kajemo za griehe od straha pred Bogom, 
jer smo griehom izgubili božju nagradu, nebo, a 
zaslužili božju kaznu, pakao ili čistilište. 

Pri nesavršenom pokajanju mislimo više na 
se, kako nas grieh po nauci naše vjere baca u 
nesreću. Pri savršenom pokajanju mislimo pogla- 

vito na Boga, na njegovu veličinu, ljepotu, ljubav 
i dobrotu, kako je grieh njemu zlo učinio, kako 
mu je pače pri odkupljivanju zadao toliko boli i 
muka. U savršenom pokajanju hoćemo dobro 
Bogu, a ne više samo sebi. 

Jedan će primjer sve to još jasnije pokazati: 

Petar se je odrekao Spasitelja; izadje u noć, 
pa „udari gorko plakati." Zašto plače Petar? Ne 
plače on, što bi mislio: Ah, kako se sad moram 
sramiti pred ostalim apoštolima! (onda bi mu po¬ 
kajanje bilo samo naravno, ne bi valjalo). Niti 
plače, što se boji, da će mu sada božanski Učitelj 
jamačno oduzeti apoštolsku službu, a po gotovu 
vrhovno poglavarstvo, kako je zaslužio, i jer će 
ga izbaciti iz svoga kraljevstva (onda bi mu po¬ 
kajanje bilo pravo i dobro, nu samo nesavršeno). 
Ali nije tako, nego se on kaje i plače nad svojim 
griehom poglavito stoga, što je uvriedio svog dra¬ 
goga Učitelja, koji je bio onako dobar, svet i lju- 
bezan i što ni u je golemu ljubav vratio crnom ne- 
zahvalnošću; gle, to je bilo pravo, savršeno po¬ 
kajanje. 

A imaš li ti, moj kršćanine, onako slično kao 
Petar, razloga i uzroka, da se kaješ za svoje 
griehe od ljubavi, od prave, zahvalne ljubavi na¬ 
prama Bogu? 

O svakako, jer bi prije mogao prebrojiti vlasi 
svoje glave nego dobročinstva božja. 1 ako ti ih 
nekoliko nabrojim, sigurno ćeš moći kod svakog 

odgovoriti sa sv. Ivanom: „Dajte dakle da lju¬ 
bimo Boga, jer on nas prije ljubio." (1. Iv. 4, 19.) 
A kako te je to ljubio? 

„Ljubio sam te", veli ti, „vječnom ljubavlju, 
smilovao sam ti se i privukao sam te k sebi." 
(Jer. 31, 3.) 

Jest, on „te je ljubio vječnom ljubavlju." Od 
vieka, kadno još nije na zemlji od tebe bila ni 
jedna praška, već te je od onda gledao svojim 
sveznajućim, ljubeznim okom, pa ti pripravljao 
tielo i dušu, nebo i zemlju, ko što majka u lju¬ 
bavi već sve sprema za diete, a njega još nema 
ni na svietu. Zatim ti je dao život i zdravlje i sva 
naravna dobročinstva i daje ti ih iznova svaki 
dan. Stoga su mogli već i pogani doći do spo- 
znanja i savršene ljubavi prema Bogu, a kamo li 
ne ćeš ti, kršćanin; jer gledaj, ti još i posve drug- 
čije znadeš božju ljubav i dobrotu, koju ti je Bog 
dokazao vrhunaravnim načinom; jer: 

Bog „se je tebi smilovao." Ti si bio izgubljen 
s čitavim čovječanskim koljenom radi iztočne kri¬ 
vice, a Bog je pregorio svoga jedinorodjenog Sina, 
pa te je on, tvoj Spasitelj, ođkupio krvavom smrću 
na križu; na te je u žarkoj ljubavi mislio, kad je 
trpio smrtnu stisku na Maslinovu brdu i kad je 
prolievao krv pod bičevima i trnovom krunom i 
kad je naprtio težki križ i nosio ga na onome 
dugom, gorkom putu na smrt i kad mu je u bez- 
krajnoj boli na križu tekla krv — uviek je na te 
mislio u svojoj gorućoj ljubavi, kao da si ti je- 

dini čovjek na svietu. Šta bi onda rekao? „Dajte 
da ljubimo Boga, jer je on prije nas ljubio." 

I još te je Bog ,,k sebi privukao" krstom, 
tom prvom poglavitom milošću tvoga života, cr¬ 
kvom, čije si diete postao. Drugi se ljudi moraju 
napinjati i mučiti, da istom naciju pravu vjeru, a 
tebi ju je Bog od čiste ljubavi stavio već u ko- 
lievku. Bog te je B k sebi privukao" i vazda te 
k sebi privlači svim sakramentima, koje si već 
primio, nebrojenim milostima, kojim te obasipa 
svaki dan i izvana i iznutra, pa zaista kao plivaš 
u moru božje dobrote i ljubavi! A toj svojoj lju¬ 
bavi hoće na koncu da postavi krunu, jer te hoće 
da uzme k sebi u nebo i učini na vieke srećnim. 
Šta si mu za to dužan? Da i ti njega ljubiš; 
„stoga dajte da ljubimo Boga, jer je on nas prije 
ljubio." 

A sada dolazi veliko pitanje : Čime si ti tomu 
ljubljenomu, dobromu Bogu vratio njegovu ljubav 
i dobrotu? Odgovor: Nezahvalnošću, griesima! 
Bitće, da ti je ipak žao s te nezahvalnosti? O da¬ 
kako! Pa ćeš sigurno dosadašnju nezahvalnost na¬ 
doknaditi to većom ljubavlju prema svomu veli¬ 
komu i ljubeznomu dobročinitelju! Gle, to ti je 
savršeno pokajanje, pokajanje od ljubavi prema 
Bogu. 

Ovo se pokajanje, pokajanje od ljubavi na¬ 
prama Bogu, zove kraće: pokajanje od ljubavi. 

Kršćanin se još uzvišenije i ljepše kaje od 
ljubavi, kad Boga zato ljubi, jer je on u sebi ne- 

izrecivo liep, divan, savršen i dostojan ljubavi, ne 
gledajući na njegovu milosrdnu ljubav prema nama 
Kad ovako izporedim, bit će ti jasnije: Ima zviezda, 
koje su od nas tako daleko, da ih ne možemo ni 
vidjeti; a opet su i one i goleme i liepe i divne 
kao i naše sunce, koje nam daje topline i život. 
Nuti, tako je Bog velik i liep i divan i dostojan 
ljubavi, sve da nema svieta nit ikakvih stvorenja 
i sve da nije nijedno ljudsko oko nikada vidjelo 
ni nazrelo vječne nebeske zviezde božje ljubavi — 
on je od sebe i po sebi i u sebi najviše, najsavr- 
šenije i ljubavi najdostojnije dobro. To ti eto zna- 
menuje ta nejasna rieč, kad je čitaš u svome mo- 
litvenjaku ili je moliš u pokajanju, kako si naučio. 

Ti se najbolje drži one stalne, jasne i ganut¬ 
ljive božje ljubavi, koja ti osobito sja iz gorke 
muke tvoga Spasitelja. 

Daj da sada vidimo, kako bi se čovjek mo¬ 
gao tako savršeno pokajati. 

2 

Kako se u srdcu uzbudi savršeno 
pokajanje? 

Savršeno je pokajanje milost, golema milost 
božje ljubavi i smilovanja. Za tu milost moraš 
mnogo Boga moliti, i to ne možda samo onda, 
kad se upravo spremaš, da uzbudiš kajanje, ne, 
ne, to ti treba da bude glavna duševna briga, da 

vazda pobožno moliš: Gospodine, daj mi milost, 
da uviek mislim na pokoru, da se pravo i dobro 
kajem za svoje griehe. 

S božje strane neće ničega manjkati, samo 
ako ti imaš dobru volju. 

Kako se čovjek može lako razkajati? 

Stani pred križem, koji visi u crkvi ili u tvo¬ 
joj sobi, ili ga sebi predoči samo u duhu. Pogledaj 
sažaljivo u Gospodinove rane, pa kratko i usrdno 
pomisli: Tko to visi i trpi na križu? Isus, moj 
Bog i Spasitelj. Što trpi ? Najstrahovitije boli na 
svome krvavom i izranjenom tielu i na svojoj duši 
satrvenoj od boli i pogrda. Zašto on to trpi ? Radi 
ljudskih grieha, i — radi mojih grieha; on je u 
svojoj gorkoj muci mislio i na mene, htio je tr¬ 
pjeti i za mene, za moje griehe činiti pokoru. — 
I onda neka niza te kao kaplje topla odkupitelj- 
ska krv tvoga Spasitelja; onda ćeš sigurno s pra¬ 
vom i dubokom ljubavlju pogledati na svoga jad¬ 
noga i izmučenog Spasitelja; onda ćeš sigurno 
misleći na svoje griehe, kao zaboraviti na nebo i 
na pakao, nego ćeš se prije ljuto kajati, što su 
oni tako uradili od Spasitelja; onda ćeš sigurno 
obećati, da ga nećeš više propinjati novim grie- 
sima — a onda polagano i sabrano moli i srdcem 
i ustima pokajanje. 

Ona molitva, kojom se čovjek kaje, pokajanje, 
može biti raznovrstno, a može se čovjek pokajati 
i sam svojim riečima. Na kraju ove knjižice ima 

nadodano nekoliko načina; najobičniji ću način 
staviti evo odmah ovdje: 

0 moj Bože i Gospodine, žao mi je od dna 
srdca radi svih grieha cieloga moga života, jer sam 
time zaslužio, da me ti, moj pravedni sudac, kaz¬ 
niš na vrieme ili na vieke; jer sam tako nezahva¬ 
lan tebi, svome najvećem dobročinitelju ; a osobito, 
jer sam time uvriedio tebe, najviše i ljubavi naj¬ 
dostojnije dobro. Osbiljno odlučujem, da ću svoj 
život popraviti i da više neću griešiti. O Isuse, 
daj mi za toga svote milosti! Amen. 

U toj molitvi ima troje „jer“, a svako „jer“ 
kazuje razlog, zašto se čovjek kaje, najprije nesa¬ 
vršeno, a onda savršeno; jer se od nesavršena 
pokajanja može lakše doći do savršena, stoga je 
dobro spojiti obodvoje zajedno. Tuđe dakle ima: 

1. „jer sam time zaslužio .. a to je još ne¬ 
savršeno pokajanje; 

2. „jer sam ti ..a to dovodi čovjeka vrlo 
blizu savršenom pokajanju, pače već prelazi u 
savršeno pokajanje, jer kad je komu žao, što je 
Bogu ljubav i dobrotu vratio griehom i nezahval- 
nošću, onda ga to samo od sebe tjera, da tu ne¬ 
zahvalnost nadoknadi ljubavlju; a kad se čovjek 
kaje od ljubavi prema dobročinitelju, na koga je 
do sada zaboravljao, kaje se, što ga je uvriedio, 
onda on ima savršeno pokajanje od ljubavi prema 
Bogu; 

3. „a osobito, jer sam te ..šta to znači, 
to možeš opet vidjeti na 13. strani, tim se hoće 

još jasnije da izkaže savršena ljubav i pokajanje; 
pa da ti to bude lakše, možeš u svojoj pameti 
nadodati, a, ako hoćeš i riečima kazati: 

„a osobito, jer sam uviedio tebe, najviše i 
ljubavi najdostojnije dobro, svoga Spasitelja, koji 
je radi mojih grieha umro na križu." 

Onda još dolazi odluka: „Odlučujem .. 
Mogao bi sada pomisliti, da je to savršeno 
pokajanje tebi težko i da ti ga gotovo nije mo¬ 
guće uzbuditi, da to nije za običnih ljudi! 

Je li to istina? 


3 

Je li težko u srdcu uzbuditi savršeno 
pokajanje ? 

Prava je istina, da za savršena pokanja treba 
više nego za nesavršena, koje je dosta za ispo¬ 
vjedi. Nu ipak može s božjom milošću svak doći 
i do savršenog pokajanja, tkogod ima dobru volju; 
ono naime ne stoji u osjećaju, nego u volji. Sve 
stoji do toga, da nam bude prav razlog, radi koga 
se kajemo, naime, je nada sve ljubimo dobroga 
Boga i radi te ljubavi mrzimo na grieh; to se 
pita, a ne pita se, koliko je kajanje trajalo i kako 
je bilo jako. Savršeno pokajanje često zamiene 
s najvećim pokajanjem, koje može biti; savršeno 
to kajanje ima svojih stupnjeva i stepenova, pa 
ne mora biti najjače i najveće, kaošto je bilo re¬ 
cimo u sv. Petra, sv. Marije Magdalene, sv. Aloj- 

zija i mnogo drugih svetaca. To je liepo i dobro, 
ali nije potrebito; i puno manji stupanj pravoga 
i savršenog pokajanja već učini, da se čovjeku 
oproste griesi. 

Da te osokolim i ohrabrim za savršena po¬ 
kajanja, velim ti još dalje: Prije Krista, u starome 
zavjetu, bilo je savršeno pokajanje 4000 godina 
jedino sredstvo za sve ljude, kako su im se mogli 
oprostiti griehe i oni doći u nebo. I sad imade 
mnogo milijuna pogana i krivovjernika; tko se iz- 
medju njih spasi, spasit će se samo i jedino savr¬ 
šenim pokajanjem; stoga Bog nije smio postaviti 
kakovu vrlo težku pogodbu, da se oproste griesi, 
nego pogodbu' koju može svatko izpuniti, jer „on 
neće smrti grešnika." A ako je savršeno pokajanje 
mogućno i onima, koji — istina, bez svoje krivice 
— živu i umiru daleko od rieke milosti katoličke 
crkve, zar da bude pretežko tebi, sretni katolički 
kršćanine, koji imaš puno više milosti i bolje si 
upućen ? 

Ja dapače velim: ti često puta imaš savršeno 
pokajanje, a i ne znaš ili na to ne misliš, n. pr. 
kad koji put pobožno slušaš sv. misu. kad bogo- 
Ijubno moliš put križa, kad usrdno promatraš raz- 
pelo, sliku Srdca Isusova, kad slušaš propovied 
i t. d. 

Nadalje možeš često s malo rieči izkazati naj- 
žarčiju ljubav i najdublje pokajanje, ako samo na 
to osbiljno misliš i uzmeš pravi razlog (božju lju¬ 
bav) ; n. pr. strelovitim molitvicama: „Moj Bože i 

sve moje!" „Moj Isuse, moje milosrdje!" „O moj 
Bože, ja te nada sve ljubim!" „Bože, budi milo¬ 
stiv meni, siromaku grešniku!“ „Isuse, tebi ži- 
vem .. .!“ 

Tebe ljubim srdcem svime 
1 rad grieha, ah, boli me, 

Što Te dobra ranih time; 

Svojom krvlju operi me! 

Napokon nam ne može savršeno pokajanje 
već zato biti nepristupno, što je dragi Bog s njim 
spojio toliko dobrih posljedica; stoga hoće da ga 
često uzbudjujemo, a on će nam pomoći, da to 
mognemo. Kakve su to dobre posljedice? 

4 

Što uradi savršeno pokajanje? 

To je divno! Ono uradi, da se grešniku 
svaki put i odmah oproste griesi, prije nego primi 
sakramenat pokore; ali on mora pri tome htjeti 
(a već hoće, kad se savršeno kaje), da će griehe 
poslie izpovjediti; a toga savršeno pokajanje neradi 
možda samo u smrtnoj pogibelji, već svaki put, 
kadgod ga čovjek u srdcu uzbudi. Onda se dakle 
grešniku oprosti paklena kazna, od neprijatelja 
postane božje diete, primi pravo na nebo, a pri¬ 
jašnje mu zasluge opet oživu. 

Pravedniku savršeno kajanje osigurava i po- 
množava milost, tamani male griehe, za koje se 



tako od ljubavi kaje; imenito mu umanjuju kaznu 
za griehe, ujedruje dušu i učvršćuje u vjernoj i 
uztrajnoj ljubavi naprama Bogu. 

To je ono golemo čudo božje ljubavi i mi- 
losrdnosti, koje On savršenim pokajanjem čini u 
kršćanskoj duši. 

To je djelovanje savršenoga pokajanja tako 
divno, da se to gotovo kao neda vjerovati. O tomu 
si već čuo, kako u smrtn oj pogibelji treba moliti po¬ 
kajanje i skrušenje, nu da savršeno pokajanje čini 
taka božja čudesa i dok je tielo zdravo i vazda, 
to bi, misliš, čovjek jedva povjerovao. Stoga da 
vidimo, je li tako i možemo li se pouzdati. 

Crkva je na jednom obćenitom saboru, na 
tridentskom, proti različitim krivovjercima jasno i 
bistro razložila najznamenitije božanske istine, 
koje su i do tada vazda bile u katoličkoj crkvi. 
A taj isti sabor uči (14. sjedn. 4. gl.): „Savršeno 
kajanje, kajanje od ljubavi prema Bogu, oprav¬ 
dava i izmiruje čovjeka s Bogom već prije nego 
primi sakramenat pokore.“ Tako biva radi savr¬ 
šeno pokajanje uviek, jer sabor ništa ne govori, da 
je tako samo u potrebi i u smrtnoj pogibelji. Pri 
tomu se crkva naslanja na rieč i nauku Kristovu, 
kad n. pr. veli (Iv. 14, 23): „Tko mene ljubi (a 
to radi onaj, komu je u srdcu pravo kajanje od 
ljubavi), i njega će ljubiti moj otac, i mi ćemo 
k njemu doći i u njega se nastaniti." A da Bog 
mogne u njemu stanovati, sigurno mora nestati 

grielia; to onda biva učini savršeno pokajanje, po¬ 
kajanje od ljubavi. 

Tako je vazda i učila nepogrešljiva crkva, pa 
kad je jedan nevaljali učitelj, Bajo, drugčije kazao, 
crkva je njegovu nauku odlučno odbacila. 

Jednako govore bez izuzetka i svi sv. Otci i 
bogoslovci. 

Pače nam to kazuje i sama pamet; kad je 
naime već u starome zavjetu, kako smo prije rekli, 
u zavjetu, koji je stajao pod zakonom straha, sa¬ 
vršeno kajanje imalo toliku silu, kakvu onda istom 
mora imati u novom , u kome vlada zakon ljubavi! 

Nego ćeš mi ti pasti u besjedu: „Kad već 
savršeno pokajanje uništuje griehe, čemu se onda 
treba izpovjediti ?“ 

Istina je, savršeno pokajanje uradi ono isto, 
što i sakramenat pokore, ono oprosti griehe; ali 
toga ne radi neodvisno od sakramenta pokore. 
Treba naime imati volju, da će se griesi, koji se 
oproste savršenim pokajanjem, poslie ispovjediti; 
jer sve griehe treba izpovjediti, barem sve smrtne; 
tako je Isus odredio, pa se ne može promieniti. 
Ako tko ne bi poslie htio izpovjediti grieha, koji 
su mu oprošteni savršenim pokajanjem, istina, ne 
bi mu se griesi opet povratili, ali bi se ipak izgubio 
a upravo zato, što ih neće da izpovjedi. 

Treba li iza savršena pokajanja griehe izpo¬ 
vjediti čim bude moguće? 

Nije baš prava dužnost, ali je pametno i treba 
dobro preporučiti, jer si onda sigurniji, da ti je 
oprošteno, i jer sakramenat pokore daje još dru¬ 
gih golemih milosti, sakramentalnih milosti i božje 
pomoći. 

Tko zna, što je savršeno pokajanje i šta ono 
čini, tomu bi mogla lako na um pasti naopaka 
misao: „Kad se to tako na laku ruku opraštaju 
griesi savršenim pokajanjem, onda mi se ne treba 
toliko puta izpoviedati, onda mogu griešiti do 
mile volje, samo ako ja onda vazda uzbudim sa¬ 
vršeno pokajanje. Zar nije tako?" 

Nije tako, nije; jer tko tako misli, on sigurno 
nema savršena kajanja; jer, on ne ljubi Boga 
nada sve, on se neće sa svim da odrekne smrt¬ 
noga grieha, njemu nije osbiljno stalo, da svoj 
život popravi, što jednako treba pri savršenom 
pokajanju kao i kod izpoviedi; u kratko, on nema 
dobre volje, pa stoga neće imati ni božje milosti, 
koje čovjek svakako treba za savršena pokanja: 
makar sebe i prevario, Gospodina Boga nigda ne 
prevari. Tko pako zaista imade savršeno pokajanje, 
on se je i stalno odlučio razkrstiti s težkim griehom, 
on će prije još revnije nego dosele primati sv. sa¬ 
kramente, on će se uz dobru volju i uz božju 
milost sve više otresati grieha i postojano ostati u 
blaženome stanju božje djece. 

Savršeno je pokajanje divno pomagalo onima, 
kojim je častno i pošteno do toga stalo, da dodju do 
milosti i da ju očuvaju, osobito naviknutim greš- 

nicima, koji imaju dobru volju, nu sbog predja- 
šnjih grieha od slaboće koji put opet sagrieše — 
ali nije onima, koji se radi toga to manje plaše 
grieha. Oni sami sebi načine od nebeske ljekarije, 
od savršenoga pokajanja strašno obmamilo, pravi 
pakleni otrov. 

Stoga nemoj biti lakouman, nemoj da ti dra¬ 
gocjena milost savršenoga pokajanja bude na zlo, 
već na dobro. 

Kakvo to ona dobro pribavi kršćanskoj duši? 

5 

Zašto je savršeno pokanje tako zna¬ 
menito, pače potrebito? 

Znamenito je u životu i na umoru. 

1. Znamenito je u životu. 

Koliko li vriedi, kad je čovjek u milosti! Po- 
svećujuća milost nije duši samo nakit, nego ju 
svu prouzme, učini od nje novo stvorenje, božje 
diete i nebesku baštinicu. Sad je kršćaninu sve, 
što čini i radi, zasluga za nebo. Posvećujuća je 
milost čudotvorna šibka, što sve preokrene u zlato, 
u zlato nebeskih zasluga. 

A kako je opet tužan i nevoljan kršćanin, kad 
žive u griehu! Svi poslovi, sve molitve i dobra 
djela ostadoše bez vječne plaće. On je Bogu ne¬ 
prijatelj, i kad se prekine tanani konac života, ode 
u pakao. Stoga je za kršćanina tako jako zna¬ 
menito i potrebito biti u milosti. 

Kršćanin dodje do milosti, ako ju je po ne¬ 
sreći bio izgubio, poglavito na dva načina: 

1. izpovjedju, 

2. savršenim pokajanjem. 

Izpovied je pravo i redovito sredstvo, da se 
steče posvećujuća milost. Ali ona nije uviek pri 
ruci, pa nam je stoga božja dobrota dala još jedno 
drugo, izvanredno sredstvo, a to je upravo savr¬ 
šeno pokajanje. 

Pomisli, da si jednoga dana nesrećom na se na¬ 
valio smrtni grieh, a u večer, kad se je stišala 
danja buka, javi ti se savjest, pa te muči, muči. 
Da se sada izpovjediš, to ne ide; šta ćeš uraditi ? 
Gle, Bog ti daje u ruku zlatni ovaj ključ, koji će 
ti otvoriti nebo: Pokaj se za griehe od prave lju¬ 
bavi prema Bogu, osbiljno mu obećaj, da ih nećeš 
više učiniti i odluči, da ćeš ih prvom prigodom 
izpovjediti; onda se možeš pouzdati, da si se 
opet izmirio s dragim Bogom, pa možeš mirno 
legnuti. 

A kako ti žalostno stoji u takome slučaju si¬ 
romašni kršćanin, koji ne zna za savršeno poka¬ 
janje i ne uzbudjuje ga! On sa smrtnim griehom 
legne i ustane, žive u tom žalostnomu stanju dva, 
tri, četiri mjeseca i dulje, do prve izpoviedi. I tako 
ti se možda radi čitave godine; neprekidnu du¬ 
ševnu noć probije samo kadkada sunčani trak mi¬ 
losti iza pojedinih izpoviedi. Kako je to tužno, go¬ 
tovo uviek u smrtnu griehu, božji neprijatelj, bez 
zasluga za nebo, u pogibelji vječnoga osudjenja! 

Ako se nadalje kršćanin sjeti, hoteći primiti 
koji sakramenat, recimo potvrdu, ženitbu, da ima 
neoproštenih težkih grieha, još se može učiniti do¬ 
stojnim da ga primi, probudivši savršeno poka¬ 
janje. To samo kod sv. pričesti ne bilo dosta, onda 
bi se trebalo izpovjediti. 

Nu i za kršćanina u milosti znamenito je, da 
svaki dan probudi savršeno pokajanje. 

Najprije niesmo nikada sasvim sigurni, jesmo 
li u božjoj milosti. Ta se pako sigurnost povećava 
i povisuje svakim pravim savršenim pokajanjem. 

Koliko opet puta kršćanin sumnja, je li pri¬ 
stao na koju napast; ta nesigurnost smeta veseo 
rad u božjoj službi. Šta ćeš uraditi? Misliti i sve 
misliti, je si li pristao ili niesi? Kakva korist? 
Uzbudi savršeno pokajanje, pa si siguran. 

Pa i kad smo sigurni, koliko čovjek može biti, 
da smo u milosti, kako je i onda dragocjeno sa¬ 
vršeno pokajanje! 

Kadgod naime uzbudimo savršenu ljubav i 
pokajanje, poveća se u duši milost, a malo nara¬ 
sti u milosti, to vriedi više od svega blaga na 
svietu. 

Svaka takova ljubav i pokajanje umanjuje 
vremenite kazne za griehe. Samo se sjetimo Mag¬ 
dalene; o njoj veli Spasitelj (Luk. 7, 47) „Mnogo 
joj se oprašta, jer je mnogo ljubila.” Mi u tom 
pogledu toliko držimo do oprosta, dobrih djela, 
milostinje, i pravo je: nu ovo je više, ovdje je 
ljubav, „Kraljica kreposti." 

Napokon se kršćanin svakim djelom ljubavi 
i kajanja sve više utvrdjuje u dobru, postaje stal¬ 
niji proti zlu, pa se može nadati golemoj kona¬ 
čnoj milosti uztrajnosti do kraja. 

Savršeno je biva kajanje znamenito u životu; 
nu osobito je 

2. znamenito na umoru, 
a imenice u nenadanoj smrtnoj pogibelji. 

U jednom golemom požaru u jednome gradu 
zaglavilo je na stotine ljudi. U sred jedne rpe 
ljudi, što su jaukali, kleče jedno diete od dva¬ 
naest godina, pa poče na glas moliti pokajanje, 
kazavši ljudima u kratko, zašto tako radi, i nago¬ 
varajući ih, da i oni zajedno na glas mole, pa su 
se možda mnogi tako spasili. 

I ti si s dana na dan u svakakvim smrtnim 
pogibeljima, začas bane nesreća-, može biti n. pr. 
da padneš s drveta, da dodješ pod kola, da bu¬ 
deš nesretan na željeznici ili u gradu na kakvoj 
gradskoj željeznici, zahvati te u noći vatra u tvo¬ 
joj sobi, omakne ti se noga na putu, dok radiš, 
najednom ti se smrači i smrkne pred očima, pa 
padneš — i umirući te nose u kuću, pa lete po 
svećenika; nu, dok dogje svećenik, već je kasno, 
a tako ti ga treba! Šta ćeš uraditi? Odmah pro¬ 
budi u srdcu pravo pokajanje, pokaj se od za¬ 
hvalnosti i ljubavi prema Bogu, prema svomu 
mučenomu Spasitelju, pa si na vieke spasen, sa¬ 
vršeno je pokajanje još u zadnjem trenutku, u 

posljednoj tjelesnoj i duševnoj potrebi tvoj nebe¬ 
ski ključ! 

To ja ne govorim zato, da onda tko počne 
drzovito griešiti i do zadnjega časa čekati na sa¬ 
vršeno pokajanje; hoće li to poći za rukom čo¬ 
vjeku, koji je bio tako naopak, to je vrlo sumnjivo. 
Što smo rekli, to valja poglavito za one, koji 
imadu dobru volju. 

Nu hoće li u takom slučaju biti još vreme¬ 
na za savršena pokajanja? Ako Bog bude u po¬ 
moći, bit će ga; za savršena pokajanja ne treba 
puno vremena, osobito, ako se je čovjek vježbao, 
dok je bio zdrav; ono može dušu obuzeti i na¬ 
puniti u jednom trenu. A onda je u takovim iz- 
vanrennim slučajevima milost božja radinija i duh 
okretniji; u takoj strašnoj smrtnoj pogibelji čine 
se čovjeku časovi, kao sada satova. Ja ovdje go¬ 
vorim da ti pravo kažem, sam od svoga iz- 
kustva. 

Ja sam naime sam jadanput bio u golemoj, 
strahovitoj smrtnoj pogibelji — sve je trajalo 
8—10 sekunda, kao pola otčenaša. Nu u to sam 
kratko vrieme mogao mnogo misliti i sbilja sam 
i mislio ; čitav mi moj predjašnji život neizrecivo 
brzo proletje izpred duše, pa i šta će biti poslie 
smrti, a to sve, da bi jedva rekao pola otčenaša. 
Nu — opet hvala dragom Bogu — sretno je 
minulo, i nije mi bilo na smrt, nego na život, — 
drugčije ti ne bih mogao napisati ovoga „nebe¬ 
skoga ključa." 

Što sam prvo pomislio u onim strašnim ča¬ 
sovima, bilo je, što katekizam kaže, da je dužnost 
svakom kršćaninu raditi u smrtnoj pogibelji, da 
sam pozvao Boga u pomoć za pokajanje i u po¬ 
kajanju. Tako se je eto dogodilo meni samu 20. 
srpnja 1886., pa možda odtada dolazi, da tako 
treba cienim i volim savršeno pokajanje i gle¬ 
dam, koliko mogu, neka ga i drugi upoznaju i 
zavole. — — 

Nu to milosrdje, što pokažeš u smrtnoj po¬ 
gibelji prema svojoj duši, moraš pokazati i svomu 
bližnjemu, kad mu se tako dogodi. A kako li se 
često nepametno radi u nesreći! Ljudi se slete, 
stoje ko kamenje i jauču, viču, lete po liečnika, po 
župnika, po vodu, po svakojaka pomagala, a umi¬ 
rući već izdiše i konča,-a možda, ah, 

možda nema nikoga, da se smiluje jadnoj neumr¬ 
loj duši i počne moliti savršeno pokajanje, pa je 
možda u ono malo dragocjenih časova spasi za 
vječnosti. Ti podji u takome slučaju mirno i pa¬ 
metno k bolestniku, nesretniku, umirućem, pa, ako 
je moguće, drži mu pred očima razpelo, nagova¬ 
raj ga mirnim, ali usrdnim riečima i glasom, neka 
i on zajedno u srdcu misli i moli, što ti pred 
njime moliš, a onda mu polako i jasno moli po¬ 
kajanje, makar se činilo, da nit čuje niti razumije. 
Tako si uradio vrlo liepo djelo, pa će ti umirući 
u nebu biti na vieke zahvalan. — Tako bi mo¬ 
gao pomoći i komu druge vjere; ne govoreći mu 
o izpovjedi, probudi s njime ljubav prema Bogu, 

prema razpetomu Spasitelju, pa onda pred njim 
polagano moli pokajanje. 

6 

Kada dakle treba probuditi savršeno 
pokajanje? 

1. Ako si me do sada vjerno i dobrovoljno 
pratio pri čitanju, onda bih, gledaj, dragi kršća- 
nine, stao preda te, pa bih te otvoreno i kao pri¬ 
jatelj od srdca i duše zamolio: Daj učini tu lju¬ 
bav i Bogu i svojoj duši, pa se svake večeri pri 
večernjoj molitvi pobožno savršeno pokaj. Kaošto 
nema nikakve dobre jutarnje molitve bez dobre 
nakane, tako ni dobre večernje molitve bez izpi- 
tivanja savjesti i pokajanja! Istina, nije grieh, ako 
se to jedanput propusti; ali je vjeruj mi, dobar i 
spasonosan savjet, što ti sada dadoh. 

Ti mi veliš: „Na večer se kajati i izpitivati 
savjest, to je možda nešto za duhovnika i savr¬ 
šenih ljudih, ali nije ništa za ovakih kao ja, 
nema se vremena, čovjek je u večer umoran!" 

Šta, koliko misliš vremena da to mora tra¬ 
jati ? Pol sata ? Ne. Četvrt sata ? Ne, u koliko 
minuta možeš biti gotov. Čuj der: ja mislim, da 
ti i onako svaki dan moliš svoju večernju mo¬ 
litvu; a onda misli još nekoliko časova na svoje 
pogreške i griehe u prošlome danu, pa zatim moli 
pred razpelom polako i od srca pokajanje. Tada 

slobodno mirno legni; ti kao da si Bogu rekao „laku 
noć, Otče," izmolivši večernju molitvu, a Bog kao 
da ti je odvrnuo „laku noć, moje diete," oprostivši 
ti sve griehe. Šta sada misliš? Poeni večeras, neće 
ti nikada biti žao! 

2. Ako ikada u životu nesrećom smrtno sa- 
griešiš, nemoj ostajati u toj nevolji već listani od 
grieha savršenim pokanjem, ustani u isti čas ili 
barem pri večernjoj molitvi, a onda — ne čekaj 
dugo s izpovjedju. 

3. I na koncu, na koncu ćeš i ti, moj kršća- 
nine, biti na umoru, za malo ili za dugo. Ako to 
bude naglo, a ja ti ne želim, onda sad znadeš, 
gdje još ima pomoći i gdje visi nebeski ključ. 
Brzo zapomagaj Bogu i od srdea se savršeno 
pokaj; ako si se u životu ljudski vježbao, onda 
ćeš u ovaj čas imati i vremena i volje i milosti, 
da se savršeno pokaješ, i savršeno će te pokajanje 
spasiti. 

4. Ili su možda prije smrti tobom providjeli 
i pripravili te na put u vječnost; nuto zadnje, što 
ćeš na zemlji pri svjesti pomisliti i uraditi, neka 
bude probuditi žarku ljubav prema Bogu i od 
srdea se i savršeno pokajati za griehe svega tvoga 
života. Onda možeš pasti n naručaj božjemu mi- 
losrdju, a on ti bio blag suditelj! 

A sad ću se, dragi čitatelju, s tobom opro¬ 
stiti. Idi i radi, što si čitao u ovoj knjižici. Ljubi 
i vježbaj se u savršenomu kajanju, u tom divnom 
sredstvu milosti, koje ti daje u ruke božje milo- 

srdje, da se mogneš svaki čas, a ne samo u 
u smrtnoj pogibelji, izbaviti iz težkoga grieha, 
vježbaj se u tom lakom sredstvu, koje ti čini to¬ 
liko dobra, u tom zadnjem sredstvu, koje ti samo 
još može spasiti dušu u nevolji, a to će ti savr¬ 
šeno pokajanje biti vrelo milosti i u životu i na 
smrti, — pravi pravcati zlatni nebeski ključ! 

Po ka janje i odluka. 

O moj Bože i Gospodine! žao mi je iz dna 
srdca radi svih grieha moga cieloga života. Žao 
mi je, što sam svojim griesima zaslužio, da do- 
djem u čistilište ili pakao, što sam izgubio nebo 
i bio tako nezahvalan prema tebi, svomu najve¬ 
ćem dobročinitelju. Još se više kajem, što sam ja 
svojim griesima bičevao i razapeo tebe, svoga 
najljubeznijeg Spasitelja. Sad te ljubim, tebe, svoga 
najvećeg dobročinitelja i najmilijeg otca, svoga 
najmilosrdnijeg odkupitelja, ljubim te od svega 
srdca nada sve, pa mi je radi te ljubavi od srdca 
žao, što sam uvriedio tebe, svoga Boga, koji si 
tako bezkrajno liep i dobar i ljubezan. 

Osbiljno sam odlučio, da ću svoj život po¬ 
boljšati i da više neću griešiti. O Isuse, daj mi 
svoje milosti! Amen. 

Pokajanje i odluka. 

(Izporedi i str. 17.) 

Moj Gospodine Isuse Kriste I pravi Bože i 
pravi čovječe! Ti si me stvorio na svoju božan- 

sku priliku, odkupio si me u neizmjernoj ljubavi 
svojom smrću na križu, ti me hoćeš da uzmeš u 
nebo i na vieke učiniš blažena. 

A ja sam tebe svojim griesima tako često 
uvriedio i zaslužio sam tvoju pravednu kaznu u 
ovom i u drugom životu. 

Jest, ja sam kriv tvojoj krvi i tvojim ranama, 
ja sam svojim griesima i nezahvalnošću tako 
gorko razžalostio tvoje ljubezno Odkupiteljevo 
Srdce. Ah, žao mi je s te tolike nezahvalnosti i 
sada te ljubim nada sve, da svoju zloću nado¬ 
knadim. Od ljubavi mi je žao od svega srdca i 
nada sve što sam ikad uvriedio tebe, svoga Go¬ 
spodina i Boga. 

Molim te, oprosti mil Od sada ću se izkreno 
popraviti. Daj mi zato milosti, moj milosrdni 
Isuse. Amen. 

Savršena ljubav i pokajanje. 

(Od sv. Franje Ksaverskoga.) 

O dobri Bože, ljubim Te, 

A1 ne, da zato spasiš me 
I jer, što tebe ne ljube, 

U vječnu ognju muče se. 

Ti na svom križu ciela me 
U svoje primi ogrije, 

Ti čavle, koplje podnese 
I nezahvalne poruge 
I nebrojene bolove 

I znoj i smrtne tjeskobe 
I samu smrt, a rad mene 
I moje duše grešnice. 

O, kako neću ljubit Te, 

Moj preljubljezni Isuse! 

Ne, da u raju spasiš me 
I duša mi ne propadne, 

Ni rad nebeske nagrade, 

Već kako ljubi ti mene 
1 ja ću ljubit viek Tebe. 

Jer kralj si moj, moj Bog i sve, 
Stog samo srdcem ljubim Te. 







